Diari Oficial de la Generalitat Valenciana


Sumari del DOGV 7110, del 13-09-2013 (2013/8787)

RESOLUCIÓ de 2 de setembre de 2013, de la Direcció General d'Empreses Agroalimentàries i Pesca, per la qual s'autoritza el desplaçament, la modificació i l'ampliació de l'establiment d'aqüicultura marina amb número de registre 30, granja marina, en terrenys de domini publicomarítim terrestre davant del terme municipal de Guardamar del Segura (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7110

Data del DOGV
:   13-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8787


Data del document
:   02-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 2 de setembre de 2013, de la Direcció General d'Empreses Agroalimentàries i Pesca, per la qual s'autoritza el desplaçament, la modificació i l'ampliació de l'establiment d'aqüicultura marina amb número de registre 30, granja marina, en terrenys de domini publicomarítim terrestre davant del terme municipal de Guardamar del Segura (Alacant). [2013/8787]  
Vista la Resolució de 28 de març de 2003, de la Direcció General de Pesca i Comercialització Agrària, per la qual s'autoritza a Alevines de Guardamar, SL la instal·lació d'un establiment de granja marina en el terme municipal de Guardamar del Segura (Alacant).  
Vista la Resolució de 9 de maig de 2007, de la Direcció General de Pesca i Alimentació, per la qual s'autoritza el canvi de titularitat de l'establiment d'aqüicultura amb número de registre 30 a favor de Granja Marina Bahía de Santa Pola, SLU.   
Vista la Resolució de 8 d'abril de 2009, de la Direcció General d'Empreses Agroalimentàries i Desenrotllament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 30, granja marina en terrenys de domini publicomarítim terrestre davant del terme municipal de Guardamar del Segura (Alacant).  
Vist l'expedient instruït a instàncies d'Ana María Jorquera Sánchez, en nom i representació de Granja Marina Bahía de Santa Pola, SLU, sobre la sol·licitud d'autorització ambiental integrada per al desplaçament, la modificació i l'augment de l'establiment d'aqüicultura Gramabasa 2 (establiment número 30 del registre d'establiments d'aqüicultura) emplaçat en terrenys de domini publicomarítim terrestre davant del terme municipal de Guardamar del Segura (Alacant).  
  
Vista la Resolució de 18 d'abril de 2013, del ministre d'Agricultura, Alimentació i Medi Ambient, (p. d. el director general de Sostenibilitat de la Costa i del Mar), sobre autorització de l'ampliació de la concessió administrativa atorgada per OM de 06.02.2013 per a la granja marina Gramabasa (2) davant del terme municipal de Guardamar del Segura (Alacant).  
Vista la Resolució de 14 de maig de 2013, de la Direcció Territorial d'Alacant de la Conselleria d'Infraestructures, Territori i Medi Ambient, per la qual s'atorga a la mercantil Granja Marina Bahía de Santa Pola, SLU, l'autorització ambiental integrada per a una activitat d'aqüicultura en el mar (Gramabasa 2) davant del terme municipal de Guardamar del Segura (Alacant) i queda inscrita en el Registre d'Instal·lacions de la Comunitat Valenciana amb el número 664/AAI/CV i NIMA: 3598140411.  
Vista la proposta de la Direcció Territorial d'Alacant de la Conselleria de Presidència Agricultura, Pesca, Alimentació i Aigua, de 25 de juliol de 2013, resolc:  
  
Primer. Autoritzar el desplaçament, la modificació i l'ampliació de l'establiment d'aqüicultura marina núm. 30 d'engreixament de dorada i llobarro en gàbies flotants fins a una superfície de 948.675 m² de terrenys de domini publicomarítim terrestre davant del terme municipal de Guardamar del Segura (Alacant), definits per un quadrilàter amb les coordenades següents (datum europeu ED-50):  
  
Vèrtex Latitud Longitud  
A 38º 4'55,606?- 0º 35'46,172?-  
B 38º 4'26,316?- 0º 35'4,188?-  
C 38º 4'9,419?- 0º 35'23,053?-  
D 38º 4'38,707?- 0º 36'5,036?-  
  
Amb 36 gàbies de producció de 28,6 metres de diàmetre i 9 gàbies auxiliars de 16 m de diàmetre. Així mateix, s'hi incorporarà una plataforma auxiliar d'alimentació.  
  
Segon. Les obres es realitzaran d'acord amb el projecte per al desplaçament, la modificació i l'ampliació de les instal·lacions aqüícoles de Granja Marina Bahía de Santa Pola, SLU (Gramabasa 2), subscrit al desembre de 2010 per l'enginyer tècnic naval Rafael Hortelano Puerta. Qualsevol variació que es produïsca del projecte durant la realització inicial o realitzacions futures haurà de ser posat en coneixement de la Conselleria de Presidència i Agricultura, Pesca, Alimentació i Aigua, a fi d'aconseguir-ne l'autorització corresponent.  
La plataforma auxiliar s'instal·larà d'acord amb la projecte d'especificació tècnica i projecte d'instal·lació de la plataforma auxiliar per a servicis d'alimentació de les instal·lacions aqüícoles de Granja Marina Bahía de Santa Pola, SLU (Gramabasa 2), subscrit al desembre de 2010 per l'enginyer tècnic naval Rafael Hortelano Puerta. De la mateixa manera, qualsevol variació que es produïsca respecte al que establix el projecte haurà de ser posat en coneixement de la Conselleria de Presidència i Agricultura, Pesca, Alimentació i Aigua, a fi d'aconseguir-ne l'autorització corresponent.  
  
Tercer. En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de Pesca Marítima de la Comunitat Valenciana, el cultiu i la capacitat màxima de producció anual després de l'ampliació serà de 2.730 tones de dorada i de 1.170 tones de llobarro.  
  
Quart. El sistema de tecnologia de cultiu s'ajustarà, en tot moment, a la memòria presentada. Qualsevol variació respecte d'això haurà de ser comunicada a la Conselleria de Presidència i Agricultura, Pesca, Alimentació i Aigua.  
  
Quint. La iniciació de les obres, així com l'acabament d'estes, es comunicarà als servicis territorials de la Conselleria de Presidència i Agricultura, Pesca, Alimentació i Aigua, i serà necessària per a iniciar l'explotació la inspecció prèvia de les instal·lacions per part dels servicis tècnics.  
  
Sext. Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.  
  
  
Sèptim. Es compliran les condicions i prescripcions de la Resolució de 18 d'abril de 2013, del ministre d'Agricultura, Alimentació i Medi Ambient, sobre ampliació de concessió i de la Resolució de 14 de maig de 2013, de la Direcció Territorial d'Alacant de la Conselleria d'Infraestructures, Territori i Medi Ambient, per la qual s'atorga a la mercantil Granja Marina Bahía de Santa Pola, SLU, l'autorització ambiental integrada per a una activitat d'aqüicultura en el mar (Gramabasa 2) davant del terme municipal de Guardamar del Segura (Alacant).  
  
  
Octau. S'haurà d'efectuar una relació de cada una de les vendes efectuades amb indicació de la data i el lloc de venda, l'espècie comercialitzada, els quilograms i el preu.  
Quan els productes es transporten per a la venda a un lloc diferent del lloc de cria, els productes hauran d'adjuntar un document de transport expedit pel productor on s'especifique la informació anterior.  
  
Esta informació indicada serà remesa pel titular de l'establiment de producció en suport informàtic format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua, en la primera setmana del mes següent a què es referixen les dades.  
  
Nové. La paralització de l'activitat sense causa justificada segons el parer dels servicis tècnics de la Conselleria de Presidència i Agricultura, Pesca, Alimentació i Aigua, així com l'extinció de les autoritzacions reflectides en l'apartat sèptim suposarà la pèrdua de l'autorització.  
  
Deu. El titular de l'establiment haurà de notificar als servicis territorials de la Conselleria de Presidència i Agricultura, Pesca, Alimentació i Aigua, en un termini de tres mesos, les modificacions referents a:  
  
- Canvi de titularitat, tant de les persones físiques o jurídiques com de les que formen part d'estes.  
- El cessament de l'activitat.  
- Les ajudes públiques concedides a l'establiment on s'indique la seua finalitat.  
- Els canvis de domicili o raó social i del número d'identificació fiscal.  
  
Onze. L'incompliment de les prescripcions o condicions ací establides se sancionarà administrativament de conformitat amb la Llei 2/1994, de 18 d'abril, sobre defensa dels recursos pesquers.  
  
Esta resolució no posa fi a la via administrativa i en contra es podrà interposar un recurs d'alçada davant del secretari autonòmic de Presidència i Agricultura, Pesca, Alimentació i Aigua, en el termini d'un mes comptador des de l'endemà de la notificació d'esta resolució, de conformitat amb el que establixen l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 2 de setembre de 2013.- La directora general d'Empreses Agroalimentàries i Pesca: Marta Valsangiacomo Gil.